stanford-oval/wikipedia huggingface dataset:
מדינה תומכת טרור
הערות שוליים

↑  Collins, Stephen D. (בפברואר 2014). "State-Sponsored Terrorism: In Decline, Yet Still a Potent Threat". Politics & Policy. Mexico City; Washington: Wiley-Blackwell; Policy Studies Organization. 42 (1): 131–159. doi:10.1111/polp.12061. {{cite journal}}:  (עזרה)
↑  Easson, Joseph J.; Schmid, Alex P. (2013). "250‑plus Academic, Governmental and Intergovernmental Definitions of Terrorism".  In Schmid, Alex P. (ed.). The Routledge Handbook of Terrorism Research. Abingdon, Oxon: Routledge. pp. 99–157. ISBN 9780415520997.
↑  Advisory Panel to Assess Domestic Response Capabilities for Terrorism Involving Weapons of Mass Destruction (15 בדצמבר 1999). Assessing the Threat: First Annual Report (Report). RAND Corporation. p. iv. ארכיון (PDF) מ-28 בפברואר 2017. נבדק ב-10 בנובמבר 2021 – via Homeland Security Digital Library. {{cite report}}:  (עזרה)
↑  "Czech lawmakers back resolution declaring current Russian regime 'terrorist'". נבדק ב-17 בנובמבר 2022. {{cite web}}:  (עזרה)
↑  "Estonian parliament declares Russia a terrorist state". POLITICO (באנגלית). 2022-10-18. נבדק ב-2022-10-18.
↑  Diena 11 August 2022
↑  LRT 10 May 2022
↑  "Dutch parliament designates Russia a state sponsor of terrorism". 24 בנובמבר 2022. נבדק ב-24 בנובמבר 2022. {{cite web}}:  (עזרה)
↑  Tilles, Daniel (2022-10-26). "Polish Senate recognises Russia as a terrorist regime". Notes From Poland (באנגלית).
↑  "Národná rada označila ruský režim za". Denník N (בסלובקית). 16 בפברואר 2023. נבדק ב-16 בפברואר 2023. {{cite web}}:  (עזרה)
↑  "PACE adopts resolution declaring Russian regime as terrorist one". The New Voice of Ukraine (באנגלית). 2022-10-13. נבדק ב-2022-10-13.
↑  "Ukraine war: European Parliament votes to declare Russia a 'state sponsor of terrorism'". 23 בנובמבר 2022. נבדק ב-23 בנובמבר 2022. {{cite web}}:  (עזרה)
| --- | --- |
בקרת זהויות :  NLI: 987007534672005171  LCCN: sh91004326
ערפל (קספר דויד פרידריך)

| --- | --- |

 מידע כללי
 צייר:  קאספאר דייוויד פרידריך 
 תאריך יצירה:  שנות ה־20 של המאה ה־19? 
 טכניקה וחומרים:  קנבס, צבע שמן 
 ממדים בס"מ
 רוחב:  42.5 ס״מ 
 גובה:  32.5 ס״מ 
 נתונים על היצירה
 זרם אמנותי:  הרומנטיקה 
 מספר יצירה:  HK-1056 (הגלריה לאמנות של המבורג) 
 מיקום:  הגלריה לאמנות של המבורג
 
ערפל (בגרמנית: Nebelschwaden) הוא ציור מעשה ידי הצייר הגרמני קספר דויד פרידריך. היצירה מתארת נוף אפוף ערפל, שבו אור ערב חיוור בוקע מבעד לעננים, בעוד להקות ציפורים שחורות ממריאות לשמיים. דמות בודדה מכורבלת לפני בקתת קש פשוטה, מוגנת מן הקור הלח, או לחלופין, יושבת מהורהרת בשדות הערפל, מוצלת על ידי חום הקש, כאילו נהנית משלוות הטבע.
היצירה מציגה עמימות פרשנית – האם מדובר בהתבוננות רומנטית על החיים הפשוטים בטבע, או בסצנת פתיחה לסרט אימה? פרידריך ממחיש ביצירה זו את החשיבות של חוויית המתבונן בפרשנות היצירה. הפשטות הצורנית של הציור מבוססת על חישובים מתמטיים מוקפדים – יחס השטח בין השמיים לאדמה נשען על עקרון "חתך הזהב", מה שממקם את הבקתה באופן הרמוני במרכז הקומפוזיציה.
החוקר יוהנס גרבה ציין כי אלמנט הבקתה בציור מופיע גם ביצירותיו של הצייר הדני ינס יול, אשר שימש כמורה בקופנהגן. עם זאת, בשונה מהדימויים הסמליים של יאן לייקן בספרו "אתיקה נטורליס" (Ethica Naturalis), שם הדמויות ניצבות בקדמת הציור, פרידריך ממקם את הדמות במרכז הנוף, תוך יצירת נתק מסוים בינה לבין הרקע. הבקתה מפרידה בין האדם לטבע, ובכך מזמינה את הצופה להרהר במערכת היחסים ביניהם.
הציור נרכש עוד בחייו של פרידריך, בשנת 1834, על ידי גאורג אנדראס ריימר, שהיה תומך חשוב באמן. ידוע כי אוסף יצירותיו כלל בין 36 ל-44 ציורים של פרידריך. לאחר מותו, בשנת 1842, נמכר הציור מתוך האוסף, אך זהות הרוכש אינה ידועה. בשנת 1911 נרכש הציור על ידי אלפרד ליכטוורק עבור האוסף של הקונסטהאלה של המבורג, שם הוא מוצג עד היום.
הערות שוליים

1 2 3 4  Online Collection | Hamburger Kunsthalle, online-sammlung.hamburger-kunsthalle.de (באנגלית)
| --- | --- |
בקרת זהויות :  Bildindex: 00040299
Dance Again (שיר של סלינה גומז)

| --- | --- |
 שיר בביצוע סלינה גומז
 מתוך האלבום Rare
 יצא לאור:  10 בינואר 2020
 פורמט:  הזרמת מוזיקה • הורדה דיגיטלית
 תאריך הקלטה:  2019-20
 סוגה:  דאנס • אלקטרופופ • אלקטרו • פאנק
 שפה:  אנגלית
 אורך:  2:50
 חברת תקליטים:  אינטרסקופ
 כתיבה:  כותבים שונים
 הפקה:  מאטמן & רובין
 
Dance Again (בעברית: לרקוד שוב) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare. השיר יצא לאור ב-10 בינואר 2020, ביחד עם שאר שירי האלבום.
השיר הגיע למקום ה-19 במצעד השירים מתחת להוט 100.
כתיבה וסוגה

השיר נכתב על ידי סלינה גומז, מתיאס לרסון, רובין פרדריקסון, ג'סטין טרנטר וקרוליין איילין והופק על ידי מאטמן & רובין. השיר הוא שיר בסגנון דאנס, אלקטרופופ, אלקטרו, ופאנק, תוך שהוא מושפע גם מסגנון הדיסקו.
מבחינת ניתוח מוזיקלי, השיר מורכב במפתח של D♭ מינור, עם קצב של 112 פעימות לדקה.
הצלחה

השיר זכה להצלחה כאשר נכנס למקום הארבע עשרה במצעד השירים שבניו זילנד, למרות שלא יצא כסינגל. הווידאו קליפ הרשמי של השיר בוים על ידי קרייג מורי, אך תיפקד כ-"קליפ הופעה" בלבד, שעזר בצורה כזו או אחרת בקידום השיר עצמו. הקליפ פורסם בסוף מרץ 2020.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 19 |  |
|  ניו זילנד | המצעד הניו זילנדי הרשמי | 14 |  |
|  פורטוגל | מצעד הסינגלים הפורטוגזי | 124 |  |
|  קנדה | קנדה הוט 100 | 96 |  |
|  רוסיה | טופ-היט | 13 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בינואר 2020 | הזרמת מוזיקה • הורדה דיגיטלית | אינטרסקופ |  |
הערות שוליים

↑  סלינה גומז, מתיאס לרסון, רובין פרדריקסון, ג'סטין טרנטר, קרוליין איילין
1 2 3 4  Selena Gomez's 'Dance Again' Video: Watch, Billboard, ‏2020-03-26
1 2  Rare (Deluxe) by Selena Gomez, Apple Music (באנגלית)
↑  Selena Gomez, Billboard
↑  Selena Gomez – Dance Again (באנגלית), נבדק ב-2020-05-05
↑  Jem Aswad, Jem Aswad, Selena Gomez’s ‘Rare’: Album Review, Variety, ‏2020-01-11 (באנגלית)
↑  Album Review: Selena Gomez’s ‘Rare’ Is A Pop Revelation, idolator, ‏2020-01-13
↑  Selena Gomez: Rare, Pitchfork (באנגלית)
↑  Hodgkinson, Will. "Selena Gomez: Rare review — tasteful take on catchy pop is a bravura comeback" (באנגלית). ISSN 0140-0460. נבדק ב-2020-05-05.
↑  Craig Jenkins, Selena Gomez Returns Unbothered and at Her Best on Rare, Vulture, ‏2020-01-10 (באנגלית)
↑  Selena Gomez's 'Rare' is a danceable lesson in self-love and acceptance, EW.com (באנגלית)
↑  Madeline Roth, Selena Gomez Is An Unbothered Dancing Queen In 'Dance Again' Video, MTV News (באנגלית)
↑  Key & BPM for Dance Again by Selena Gomez | Tunebat, tunebat.com
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Dance Again, נבדק ב-2020-05-05
| סלינה גומז |
| --- | --- | --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות | דיסקוגרפיה • פרסים ומועמדויות • שירים • וידאוגרפיה • סיבובי הופעות |  |
| אלבומי אולפן | Stars Dance • Revival • Rare |  |
| אלבומי אוסף | For You |  |
| מיני-אלבומים | Another Cinderella Story EP • Selena × Votes • Revelación |  |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" |  |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |  |
| סינגלים שיווקיים | "Shake It Up" • "Me & the Rhythm" • "Feel Me" |  |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |  |
| סיבובי הופעות | Stars Dance Tour • Revival Tour |  |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • Selena + Chef •‏ Selena Gomez: My Mind & Me |  |
| --- | --- |
בקרת זהויות :  MusicBrainz work: 502e96c5-08f5-415e-b560-5dc5aa017f17
שדרת הכוכבים של הוליווד

.
| --- | --- |

 מידע כללי
 סוג:  מונומנט, walk of fame, היכל התהילה, שדרה, אטרקציה תיירותית 
 כתובת:  הוליווד 
 מיקום:  לוס אנג'לס 
 מדינה:  ארצות הברית 
 מבקרים בשנה:  10,000,000
 הקמה ובנייה
 תקופת הבנייה:  ?–1958
 תאריך פתיחה רשמי:  1960 
 
 קואורדינטות:  34°06′05″N 118°20′42″W﻿ / ﻿34.1014°N 118.34496666667°W﻿ / 34.1014; -118.34496666667
 walkoffame.com
 he
 
שדרת הכוכבים של הוליווד (באנגלית: Hollywood Walk of Fame) היא שדרה בין שדרות הוליווד ורחוב ויין בהוליווד שבקליפורניה, ארצות הברית, בה משובצים כוכבים מחומשים עם שמות ידוענים שזכו לכבוד על תרומותיהם לתעשיית הבידור – בשישה תחומים שונים: קולנוע, טלוויזיה, רדיו, מוזיקה, ספורט והופעות חיות / תיאטרון. בספטמבר 2024 נמנו בשדרה 2,778 כוכבים.
מאפיינים

שדרת הכוכבים משתרעת ממזרח למערב בשדרות הוליווד מרחוב גאוור עד שדרות לה בראה ומצפון לדרום ברחוב ויין בין רחוב יוקה ושדרות סאנסט. כל כוכב מכיל פסיפס ורוד עם מסגרת פליז. בתוך הכוכב מקובע שם הזוכה לכבוד מעל סמל אחד מתוך שישה סוגים המסמלים שישה סוגי תרומה לתעשיית הבידור:
מצלמת קולנוע – מסמל תרומה לתעשיית הסרטים;
טלוויזיה – מסמל תרומה לתעשיית הטלוויזיה;
תקליט – מסמל תרומה לתעשיית המוזיקה;
מיקרופון רדיו – מסמל תרומה לתעשיית הרדיו;
זוג מסכות טרגדיה וקומדיה – מסמל תרומה לתעשיית התיאטרון.
ספורט - מסמל תרומה לתעשיית הספורט - קטגוריה שהתווספה בשנת 2023.
היסטוריה

בשנת 1953 הציע הנשיא המתנדב של לשכת הסחר בהוליווד, אי. אמ. סטיוארט, להקים שדרת כוכבים בהוליווד כדי לשמור על התהילה והזוהר. ועדה מיוחדת ומשרד האדריכלים "פריירה ולוקמן" עסקו בפיתוח הרעיון.
בשנת 1955 הושגו האישורים הנדרשים והארי שוגרמן ממנהלי התיאטראות המובילים בקליפורניה, נבחר לעמוד בראש הפרויקט.
השדרה נוצרה ב-1958 על ידי אמן מדרום קליפורניה, אוליבר וייסמולר, אותו שכרה העירייה כדי לעשות להוליווד "מתיחת פנים". אלו שזכו לכוכב קיבלו אותו על בסיס הישגיהם בקולנוע, תיאטרון, רדיו, טלוויזיה ומוזיקה. רבים זכו למספר כוכבים בשלב הראשוני של הרעיון על תרומתם במספר קטגוריות, מצד שני, המגמה בעשורים האחרונים היא לתת כוכבים יחידים, לכאלו שטרם קיבלו ורק מעטים זוכים לכוכב נוסף.
ב-1978, הכריזה לוס אנג'לס על שדרת הכוכבים כאתר בעל משמעות תרבותית והיסטורית.
שדרת הכוכבים המקורית הכילה 2,500 כוכבים ריקים. 1,558 כוכבים הוענקו בשישה עשר החודשים הראשונים. ג'ואן וודוורד נחשבת לרוב לראשונה שזכתה לכוכב בשדרה, אולם למעשה, נבחרו באופן אקראי 8 שמות מבין 1,558 השמות שתוכננו, וכל השמונה כולל וודוורד הוטבעו במדרכה במיקום זמני באוגוסט 1958, ללא טקס מיוחד ולצורכי פרסום בלבד, שכן הפתיחה הרשמית של השדרה נדחתה עקב תביעות משפטיות. טקס ההשקה הרשמי נערך לבסוף ב-8 בפברואר 1960, אך הכוכב הראשון שהוטבע במיקום שאינו זמני נעשה רק ב-28 במרץ. ככל הנראה וודוורד הייתה הראשונה להצטלם עם הכוכב שלה ועל כן האמונה הרווחת כי היא הראשונה שזכתה לכוכב.
מאז, כוכבים חדשים הוענקו בממוצע של עד שני כוכבים לחודש. עד 1994 יותר מ-2,000 מהכוכבים הראשוניים הוענקו לידוענים, ונקבעו כוכבים נוספים שהמשיכו את שדרת הכוכבים מערבה עד לשדרת לה בראה. מיקומם של הכוכבים נשאר קבוע מלבד אלו שמוקמו מחדש מסיבות מגוונות כגון שיפוצים בדרך.
החברים במועצה אינם ידועים לציבור, כך הזוכים לכוכב נבחרים בדרך חשאית. כאשר נעשו מספר ניסיונות על ידי התקשורת לגלות מי הם החברים בוועדה.
כוכבים חדשים נבחרים ממספר מועמדים שמוכרזים כל שנה ב-31 במאי. מועצת שדרת הכוכבים מקיימת ישיבה כל שנה ביוני כדי לבחור את הידוענים שיזכו לכוכב בשנה שלאחר מכן. טקסי הענקת כוכבים פתוחים לציבור, את הטקסים מנחה ג'וני גראנט, ראש העיר של כבוד של הוליווד.
החל מ-2008, ישנה תוכנית לצמצם את הכביש בשדרת הכוכבים, להרחיב את המדרכה ולהפוך את השדרה לטיילת להולכי רגל. תוכנית לשיפור השדרה הוצגה במועצת העיר של לוס אנג'לס ב-2019 ואושרה ב-2020 בתקציב של 4 מיליון דולר. התוכנית כוללת 2 שלבים, תחילה הרחבת המדרכות והקמת שבילי אופניים, ובהמשך צמצום הרחוב ל-2 נתיבים בלבד והרחבת אזור הולכי הרגל על מנת שיאפשרו הקמה של קיוסקים ומופעי רחוב.
הכוכב ה-2,778 בשדרה שובץ ב-3 בספטמבר 2024, על שמו של הקולנוען האמריקאי טים ברטון
היסטוריה > דמויות וסיפורים מיוחדים בנוגע לכוכב

מרי קייט ואשלי אולסן, שהיו בנות 17 כשקיבלו כוכב, הן הצעירות ביותר שקיבלו כוכב בשדרה. הן גם התאומות היחידות שקיבלו כוכב.
בין הדמויות הבדיוניות שקיבלו כוכבים נמנים באגס באני, מיקי מאוס, וודי הנקר, פו הדב, דונלד דאק, גודזילה, פי ווי הרמן, קרמיט הצפרדע, C-3PO, לאסי, ראגרטס, משפחת סימפסון, מיני מאוס ושלגיה.
האומנית היחידה שקיבלה אישור להיעדר מהטקס היא ברברה סטרייסנד, שקיבלה כוכב בשנת 1976 ונעדרה עקב הפחד שלה מקהל גדול.
הידוען היחיד שקיבל כוכבים בכל חמש הקטגוריות הוא ג'ין אוטרי.
בהכנת הכוכבים נפלו טעויות כתיב שתוקנו לאורך הזמן, אך גם כיום נמצאים כאלה שטרם תוקנו, כמו זה של מריאן סי קופר, הבמאית והמפיקה של הסרט "קינג קונג" שכתובה בכוכב שלה כ־מריאם.
קלינט איסטווד, ג'וליה רוברטס, ג'ורג' קלוני, דנזל וושינגטון, פרינס, ג'ון דנוור ומדונה סירבו לקבל כוכב.
ויטני יוסטון ויתרה על כוכב.
הכוכב של המתאגרף מוחמד עלי שהותקן ב-2002, הוא הכוכב היחיד בשדרה שאינו נמצא על הקרקע, אלא על קיר של תיאטרון דולבי הצמוד לשדרה, עקב בקשתו של עלי למנוע מאנשים לדרוך על השם מוחמד.
לאורך השנים, היו מחאות שונות להסיר כוכבים של ידוענים "בעייתיים", בין היתר דונלד טראמפ, קווין ספייסי וביל קוסבי. בתגובה למחאות הודיע המועצה האחראית כי "היות שהשדרה מוגדרת כאתר בעל מושמעות היסטורית, כוכב שניתן לא יוסר לעולם."
תחזוקה

השדרה מתוחזקת על ידי הקרן ההיסטורית של הוליווד. כדי לקבל כוכב בשדרת הכוכבים חייב האדם שלו מוענק הכוכב להסכים להגיע לטקס עד חמש שנים מיום ההכרזה ולשלם 15,000 דולר אמריקאי לקרן על הוצאות כמו אבטחה בטקס. נכון לספטמבר 2022, עומד התשלום על 55 אלף דולר, לכיסוי עלות הקמת הכוכב ואחזקתו.
בדרך כלל, משלמים אולפני הקולנוע וחברות התקליטים את התשלום, כחלק מהפרסום לידוען שזכה בכוכב אותו הם מייצגים. במקרים אחרים, משלמים מועדוני מעריצים או הזוכה עצמו את הסכום.
בעלי תפקידים

אנה מרטינז, מפיקת שדרת הכוכבים מסוף שנות התשעים, אשר קובעת את מיקום הכוכב.
ישראלים בשדרת הכוכבים

חיים סבן – כוכב בתחום הטלוויזיה, החל ממרץ 2017.
גל גדות – קיבלה כוכב בתחום הקולנוע במהלך 2024.
כוכבים שהושחתו או נגנבו

היו שמונה מקרים של גנבת כוכבים משדרת הכוכבים מאז 1960. כוכביהם של ג'יימס סטיוארט וקירק דאגלס נגנבו מאתר בנייה ברחוב ויין. הכוכבים הוסרו זמנית כדי לבצע עבודות בנייה. הגנב היה בנאי שמאוחר יותר נתפס עם שני הכוכבים ההרוסים שלא היו ניתנים לשימוש. הוא נתפס רק לאחר שנקבעו כוכבים חדשים. הכוכב של ג'ין אוטרי נלקח גם הוא מאתר בנייה ונמצא מאוחר יותר באיווה. ב-27 בנובמבר 2005, כוכבו של גרגורי פק נלקח מהמדרכה. הפעם היו אלו קבוצת גנבים שניסרו את הכוכב. ב-27 באוקטובר 2016, הושחת הכוכב של דונלד טראמפ, בעיצומה של מערכת הבחירות לנשיאות ארצות הברית 2016. הכוכב הושחת בעזרת פטיש על ידי ג'יימי אוטיס, שהתחזה לפועל עיריית לוס אנג'לס.
מאמצים רבים נעשים כדי למנוע גנבות, כדוגמת התקנת מצלמות סביב אזור השדרה.
אזכורים בתרבות

בסדרת הטלוויזיה משפחת סימפסון (שגיבוריה זכו לכוכב בעצמם) הייתה התייחסות הומוריסטית לשדרת הכוכבים – ברובע היהודי בעיירה ספרינגפילד ישנה שדרה משובצת במגני דוד ובתוכם שמות של יהודים בעלי שם, כדוגמת אלברט איינשטיין וסטיבן ספילברג.
בסרט הקומי-רומנטי "אישה יפה", הזונות ויוויאן וורד (ג'וליה רוברטס) וקיט דה לוקה (לורה סאן ג'אקומו), מסמנות את תחום פעילותן בשדרה באמצעות כוכבי שמות האמנים: מבוב הופ עבור בכוכבים של האחים ריץ (אנ') ופרד אסטר, עד אלה פיצג'רלד.
ראו גם

שדרת הכוכבים (הונג קונג)
שדרת התהילה של קנדה
הערות שוליים

1 2 3 4 5 6 7 8  ענבל חננאל, לא רק גל גדות: כך מקבלים כוכב בשדרת הכוכבים של הוליווד, במדור "פנאי פלוס" באתר ynet‏, 30 בספטמבר 2022
1 2  Filmmaker Tim Burton To Be Honored With Star on the Hollywood Walk of Fame. Walkoffame.com, retrieved August 27, 2024
↑  Hollywood Walk of Fame to Get Streetscape Improvements | KFI AM 640, LA Local News (באנגלית)
↑  Johnson Publishing Company, Jet, Johnson Publishing Company, 2002-01-28. (באנגלית)
↑  מרב יודילוביץ', איגרוף: מוחמד עלי קיבל כוכב בשדרת הכוכבים בהוליווד, באתר ynet, 9 בינואר 2002
↑  Hollywood Chamber of Commerce has no plans to remove Walk of Fame stars amid sexual misconduct scandals, Yahoo Entertainment, ‏2017-11-15 (באנגלית אמריקאית)
↑  לירון זייד, ‏חיים סבן קיבל כוכב על שמו בשדרת הכוכבים, באתר ‏מאקו‏, 23 במרץ 2017
↑  גל גדות תקבל כוכב בשדרת הכוכבים בהוליווד, באתר ynet, 26 ביוני 2023
↑  ארז לין, אלימות בבחירות בארה"ב: הכוכב של טראמפ בשדרות הוליווד הושחת, באתר ישראל היום
↑  מערכת mako תרבות, ‏כוכב תחת מתקפה, באתר ‏מאקו‏, 4 בנובמבר 2020
↑  Justine Jenkins (June 4, 2020). Pretty Woman Filming Locations in Los Angeles. Wonders of the World. Retrieved June 17, 2020
| --- | --- |
בקרת זהויות :  MusicBrainz: 20a6efaf-3580-4948-b8e3-cad42fcf5cc7 
כוכבה של כריסטינה אגילרה בשדרת הכוכבים.
שדרת הכוכבים של הוליווד ממבט על
Fighter (שיר של טלי)

"Fighter" (בעברית: "לוחמ/ת") הוא סינגל שהוקלט על ידי הזמרת-יוצרת הישראלית-לוקסמבורגית טלי גולרגנט. במרכז מילותיו עומד המאבק היומי של בני אדם מול מכשולים בחייהם. הוא נכתב על ידי אנה צימר, דריו פאיני, מאנון רומיטי וסילביו ליסבון, ויצא לאור ב-12 בינואר 2024 תחת חברת התקליטים בל אייר רקורדס. כמו כן,  הוא ייצג את לוקסמבורג באירוויזיון 2024, שהתקיים במאלמה שבשוודיה. זו השתתפותה הראשונה של המדינה בתחרות הזמר של האירוויזיון מאז 1993.
רקע

"Fighter" נכתב על ידי אנה צימר, דריו פאיני, מאנון רומיטי וסילביו ליסבון. בראיונות שונים הצהירה גולרגנט כי הוא עוסק בסבל הנשני שבני האדם חווים במהלך חייהם. היא אף לקחה כדוגמה את מעברה לניו יורק והקבלה של עשרות דחיות בתעשיית המוזיקה.
לדברי גולרגנט, בקיץ 2023 קיבלה הודעה מחבריה על כינון הקדם הלאומי של לוקסמבורג לאירוויזיון 2024 – Luxembourg Song Contest.‏ ב-11 בדצמבר הוכרזה על ידי תאגיד השידור הלוקמסבורגי (RTL) כאחת המשתתפות באירוע. שירה הוצג בבכורה ב-9 בינואר 2024, ויצא לאור רשמית שלושה ימים אחר כך. חודשיים לאחר מכן חשפה כי השיר יעבור חידוש לקראת ביצועו באירוויזיון 2024. גרסתו החדשה הוקלטה בפריז, ויצאה לאור ב-29 במרץ.
ביקורות

"Fighter" צבר באתר Wiwibloggs, המכיל מספר ביקורות שונות, דירוג ממוצע של 6.4 נקודות – המקום ה-22 מתוך דירוג 37 שירי אירוויזיון 2024. ‏ESC Bubble דירג את השיר במקום ה-13 מתוך 15 המדינות המשתתפות בחצי הגמר השני. ג'ון או'בריאן מ-Vulture דירג את "Fighter" במקום ה-18 בטבלה הכללית, אולם הביע את חששו לקושי שייתכן ויחווה בהעפלתו לגמר. ארין אדם מ-Scotsman ציינה כי על-אף שמדובר בשיר "מיושן", יכולותיה הווקאליות של גולגרנט ראויים להערכה. היא העניקה לו שבע נקודות מתוך עשר. דורון להב מ-ESC Beat מיקם אותו במקום ה-13, וקבע כי הוא יכול להצליח מאוד ברדיו.
וידאו קליפ וקידום

במקביל לפרסום הגרסה החדשה של "Fighter", יצא באותו היום גם וידאו קליפ נלווה לשיר. כחלק מקידום השיר אישרה טלי גולרגנט את השתתפותה במסיבת האירוויזיון בלונדון ב-7 באפריל וקונצרט האירוויזיון באמסטרדם ב-13 באפריל.  בנוסף, היא פרסמה גרסה אקוסטית של השיר "Fighter" בערוץ היוטיוב הרשמי של תחרות האירוויזיון ב-24 באפריל.
תחרות האירוויזיון > Luxembourg Song Contest

לאחר היעדרות של 31 שנים מהאירוויזיון כונן ראש ממשלת לוקסמבורג, קסאבייה בטל, דיונים ראשוניים לגבי חזרה לתחרות, ואף הקים צוות ייחודי האמון על תהליך זה. ב-12 במאי 2023 הכריז תאגיד השידור הלוקסמבורגי (RTL) על כוונתו להשתתף באירוויזיון 2024.
RTL ארגן קדם לאומי בן שמונה אמנים בשם Luxembourg Song Contest, על מנת לבחור את נציג ושיר המדינה לאירוויזיון. הוא נערך ב-27 בינואר 2024, והופרד לשני סבבי הצבעה. תחילה נבחרו שלושה פיינליסטים באמצעות קולות הקהל בלבד. לאחר מכן הזוכה נקבע באמצעות שילוב של קולות השופטים והצבעות הקהל ביחס שווה של 50/50.
ב-11 בדצמבר נחשף כי גולרגנט תשתתף בקדם הארצי. "Fighter" הושמע בבכורה ב-9 בינואר, ויצא לאור באופן רשמי שלושה ימים אחר כך. הוא שובץ אחרון בסדר ההופעות של האירוע. ב-27 בינואר 2024 נערכה התחרות. גולרגנט עלתה לבמה עם שמלת עור שחורה בליווי כמה רקדנים. לאחר שעברה לשלב השני של הגמר, בתום הקראת הניקוד שהעניקו צוותי השופטים, דורג השיר במקום הראשון עם 94 נקודות. בהצבעת הקהל הוא דורג במקום השני עם 84 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום הראשון, כשבסך הכל זכה ב-178 נקודות. לאחר הזכייה הועלה סרטון לחשבון האינסטגרם של האירוויזיון בו הציגה גולרגנט את עצמה כנציגת לוקסמבורג לעונת האירוויזיון הקרובה.
תחרות האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌לוקסמבורג שובצה לחלקו השני של חצי הגמר הראשון, שהתקיים ב-7 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. לוקסמבורג הופיעה המדינה ה-15, אחרי פורטוגל.
הופעתה של לוקסמבורג נפתחת כשגולרגט עומד במרכז של עצם מרובע על הבמה. אליה מתלווים שלושה רקדנים ושתי רקדניות. היא לובשת שמלת בדים בצבעים חמים, ושתי צמות בשערה. הבמה חשוכה למדי עד הפזמון הראשון, בו תותחי האש, המפוזרים מסביב לבמה, יורים את להבתם בהתאם לשירתה של גולרגנט. לאחר מכן משתנה צבעה של הבמה מסגול, כחול ושחור לצהוב, כתום ואדום. נוסף, מוקרנים דמויות של נמרים בגדלים שונים על המסך. בקטע המעבר בין הבית השני לפזמון האחרון ישנו קטע ריקוד קצר, בו רואים את הצלליות של גולרגנט ורקדניה על הבמה. המופע נסגר במופע אש, כשאחריו חוזרת גולרגנט למרכז הבמה החשוכה. בסוף המופע הוכרז כי לוקסמבורג סיימה את הערב בין עשר המדינות, שהעפילו לשלב הגמר. מאוחר יותר התברר כי היא דורגה במקום החמישי עם 117 נקודות.
זמן קצר לאחר שידור חצי הגמר הראשון, נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. לוקסמבורג הוגרלה להופיע במחצית הראשונה. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. לוקסמבורג שובצה כהופעה הרביעית, אחרי גרמניה ולפני ישראל (לאחר שהולנד נפסלה). לוקסמבורג הגיעה למקום ה-13 עם 103 נקודות; 83 נקודות מהשופטים ו-20 נקודות מהקהל.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  יוון | IFPI Greece | 39 |  |
|  לוקסמבורג | בילבורד | 4 |  |
|  ליטא | AGATA | 28 |  |
|  שוודיה | סוורייטופליסטן | 8 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 12 בינואר 2024 | סטרימינג • הורדה דיגיטלית | בל אייר |  |
| כלל העולם | 29 במרץ 2024 | סטרימינג • הורדה דיגיטלית | בל אייר |  |
Dance Like Nobody's Watching

"Dance Like Nobody's Watching" (מקוצר כ: "DLNW"; בעברית "לרקוד כמו שאף אחד לא צופה") הוא סינגל שהוקלט על ידי הראפרית האוסטרלית איגי אזליה ביחד עם הזמרת-יוצרת האמריקאית טינשיי. השיר יצא לאור ב-21 באוגוסט 2020, על ידי חברות התקליטים בד דרימס ואמפייר דיסטריביושן, כסינגל שלא מתוך אלבום.
רקע וכתיבה

השיר נכתב על ידי איגי אזליה, טינשיי, הייבן, ג'ורדן באום, מיקמק והופק על ידי The 87's. ב-14 באוגוסט 2020, העלתה אזליה בעמוד הטויטר שלה כי שיר חדש תחת הכותרת "DLNW", אזליה חשפה מאוחר יותר את שמו המלא "Dance Like Nobody's Watching", וכי השיר הוא שיתוף פעולה עם הזמרת טינשיי. זהו שיתוף פעולה שני של הצמד זאת לאחר שאזליה התארחה בגרסת הרמיקס של השיר "All Hands on Deck", מתוך אלבומה של טינשיי. בעקבות שיתוף הפעולה של הן טינשיי הייתה צפויה להיות מופע החימום של אזליה בסבב הופעות "Great Escape Tour", בשנת 2015, אך בסופו של דבר הוא בוטל. השיר עצמו ישמש כסינגל ראשון לאלבום החדש של אזליה, "End of an Era".
וידאו קליפ

טרם יצא הווידאו קליפ של השיר, העלתה אזליה לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפת הסינגל, ולאורכו ניתן חלקים מצילומי קליפ.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הראפ הדיגיטליים | 9 |  |
|  ארצות הברית | מצעד שירים דיגיטליים | 33 |  |
|  סקוטלנד | מצעד הסינגלים הסקוטי | 77 |  |